اية كرسي

<div dir="rtl">

اية كرسي (عرب: آية الكرسي ) مروڤاكن اية يڠ ڤاليڠ اڬوڠ سبب قصهكن كأڬوڠن الله سرتا ككواساءن-ڽ يڠ تيدق ترباتس. اية اين مروڤاكن اية يڠ ك-٢٥٥ دالم سورة البقرة دان دجاديكن باچاءن سرتا حفلن اوليه مشاركت مسلم. اية اين دڤرچايأي دباچ اونتوق منداڤت كرضاءن سرتا ڤرليندوڠن درڤد الله.

 اية دان ڤڠرتين 
الله، تياد توهن (يڠ برحق دسمبه) ملأينكن دي، يڠ تتڤ هيدوڤ، يڠ ككل سلاماڽ منتدبيركن (سكالين مخلوق-ڽ). يڠ تيدق مڠنتوق اوسهكن تيدور. يڠ مميليقي سڬالا يڠ اد د لاڠيت دان يڠ اد د بومي. تياد سسياڤا يڠ داڤت ممبري شفاعة (ڤرتولوڠن) د سيسي-ڽ ملأينكن دڠن إذن-ڽ. يڠ مڠتاهؤي اڤ يڠ اد د هادڤن مريك دان اڤ يڠ اد د بلاكڠ مريك، سدڠكن مريك تيدق مڠتاهؤي سسواتو ڤون دري (كندوڠن) علم الله ملأينكن اڤ يڠ الله كهندقي (ممبريتاهو كڤدڽ). لواسڽ كرسي الله (علم-ڽ دان ككواساءن-ڽ) مليڤوتي لاڠيت دان بومي دان تياداله منجادي كبرتن كڤد الله منجاڬ سرتا ممليهارا كدواڽ. دان دياله يڠ مها تيڠڬي (درجة كمولياءن-ڽ)، لاڬي مها بسر (ككواساءن-ڽ).

 منددهكن كدالمن اية كرسي 
اية كرسي ترلتق دالم سورة البقرة، اية ك-٢٥٥, دان اي اداله اية يڠ ساڠت ڤنتيڠ دالم إسلام. دالم اية اين، الله سبحانه وتعالى مڠڬمبركن كبسرن-ڽ، ڤڠتاهوان-ڽ يڠ لواس، دان كواس-ڽ يڠ مطلق. اية كرسي جوڬ منكنكن بهاوا الله اداله ڤمليهارا عالم سمستا يڠ مليڤوتي سڬالا سسواتو. اين اداله اية يڠ ممبنتو كيت ممهمي كبسرن دان كواس الله، سرتا ممڤرقواتكن ايمان كيت.

 ليهت جوڬ 
 Al-Quran
 Bacaan Ayat Kursi

 ڤاوتن لوار 
 Maksud dan Kelebihan Ayat Kursi
Mempelajari Ayat Kursi

Kategori:Ayat Quran
Kategori:Al-Baqarah